Cuneiform Tablet CCT 3 7b-8a (BM 113279)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-lá-ḫi-im e-me-ma ù a-šùr-ta-ak-lá-ku qí-bi-ma um-ma a-šur-na-da-ma a-ša-me-ma mì-ma i-na ILLAT-tim lá úr-ma-ku KÙ.BABBAR DUMU a-ni-nim ù ša 2 GÍN KÙ.BABBAR sà-ḫe-er-tám a-na LUGAL-{d}IŠKUR ú-šé-bi₄-lu ta-aḫ-sí-is-tám am-ra-ma lu a-ni-num mì-ma iš-qú-ul lu a-tù-nu tù-šé-bí-lá ša lu-qú-tum a-na ṣé-ri-su-ni ša-áš-qí-lá 1 ma-na 7.5 GÍN KÙ.BABBAR ší-im maš-ki ša ba-ri a-lá-ḫi-im ù i-a-tí KI áš-kà-pì-im ša-áš-qí-lá-šu šu-ma ANŠE.ḪI.A wa-aq-ru mì-ma a-na tur₄-ḫu-mì-it lá tù-šé-ra-a ú-za-kà-ma a-ta-lá-kam am-tám ša-ḫi-za-ma GIG la-bi₄-ra-tim a-na ku-ru-ma-tim li-dí-na ba-pì-ra-am mì-ma lá tù-ṣa-áb a-na GU₄.ḪI.A ù UDU.ḪI.A iḫ-da ša ku-ra-ra ù tap-pá-i-šu ša qá-at-ni ša-kà-nam qá-bi₄-ú e-ri-iš